1964 թ. հոկտ. 8-ի «Ալիք»-ի էջերում կարդում ենք, որ Հայ մշակութային «Արարատ» կազմակերպութեան Մարզական միութեան նախաձեռնութեամբ՝ «Հ.Մ.Ա.Կ.-ի Համահայկական մրցութիւններ»-ի առաջին շրջանը կայացել է նոյն 1964 թ. հոկտ. 8-25-ին: Մրցութիւններն տեղի են ունեցել Թեհրանի «Ամջադիէ» մարզաւանում (վազք), իսկ մնացեալ խաղերն ընթացել են «Արարատ»-ի մարզակումբում՝ բասկետբոլ, վալիբոլ, բռնցքամարտ, պինգ-պոնգ, մարմնամարզութիւն (ժիմնաստիկա) մարզաճիւղերում: